JURNAL WACANA SARJANA Volume 4(1) Januari 2020: 1-9; e-ISSN 2600-9501 Isu Cinta dalam Kalangan Pelajar Universiti Kebangsaan Malaysia, Kampus Bangi Love Issues among Student of National University of Malaysia, Bangi Campus Maizatul Izzati Binti Ranual 1Noremy Md. Akhir Pusat Kesejahteraan Manusia dan Masyarakat Fakulti Sains Sosial dan Kemanusiaan Universiti Kebangsaan Malaysia Correspondence: A161101@siswa.ukm.edu.my 1noremy@ukm.edu.my ABSTRAK Hubungan percintaan dalam kalangan mahasiswa merupakan perkara sinonim diperkatakan di universiti. Pasangan mahasiswa bercinta kebiasaannya dapat dilihat sering melakukan aktiviti bersama-sama. Walau bagaimanapun, cinta dalam kalangan mahasiswa kini telah menimbulkan pelbagai isu sosial yang menjejaskan kehidupan seharian mereka seperti terlibat dengan pergaulan bebas dan yang lebih membimbangkan lagi apabila terlibat dengan hubungan terlarang sebelum berkahwin. Oleh itu, objektif kajian ini dijalankan adalah untuk mengenalpasti kesan daripada percintaan. Kajian yang dijalankan adalah secara kualitatif dengan menggunakan rekabentuk fenomenologi. Kaedah temubual separa struktur secara mendalam terhadap tujuh orang responden yang terdiri daripada mahasiswa Universiti Kebangsaan Malaysia, Kampus Bangi telah dijalankan dengan menggunakan teknik persampelan bertujuan. Data yang diperoleh kemudian dianalisis menggunakan tematik analisis. Hasil dapatan kajian mendapati empat kesan utama daripada percintaan ini iaitu pengurusan masa yang tidak cekap, pengurusan emosi yang tidak profesional, pengurusan kewangan yang tidak terkawal dan kesan terhadap isu kepercayaan. Hasil dapatan kajian ini diharapkan dapat memberi kesedaran tentang percintaan kepada mahasiswa dan intervensi yang bersesuaian perlu dilakukan bagi memastikan mahasiswa terus cemerlang dari aspek akademik mahupun sahsiah. Kata kunci: cinta, mahasiswa, kesan bercinta, kehidupan seharian, sahsiah ABSTRACT Love issues is synonym among students in university. Those who are involved in love seem always together in their life routine. However, the love issues among students has brought various social problem that affect their daily life such as being involved in promiscuity and sex intercourse before marriage. Therefore, the objective of this study is to explore the impact of love issues among university student. The study was conducted in qualitative by using phenomenological as research design. The indepth interview was conducted among five (5) UKM's students at Bangi. They has been selected by using a purposive sampling technique. The data obtained were analyzed by using thematic analysis. The findings showed that there are four main impact of love issues among university student. There are inefficient time management, unprofessional emotion management, uncontrolled financial management and impact on trust issues. The findings of this study can help student in creating awareness on 1
JURNAL WACANA SARJANA Volume 4(1) Januari 2020: 1-9; e-ISSN 2600-9501 how to deal with love issues and the appropriate intervention is necessary to ensure that students continue to excel in both academic and personal aspects. Keywords: love, student, love effect, daily life, personality 1. Pengenalan Hubungan percintaan kini dalam kalangan pelajar merupakan perkara yang normal bagi mahasiswa dan mahasiswi di universiti. Hubungan percintaan ini sudah semestinya melibatkan dua orang individu yang berlainan jantina menjalinkan hubungan yang berkongsi kasih sayang antara seorang lelaki dan seorang perempuan. Pasangan yang menjalinkan hubungan percintaan ini biasanya dapat dilihat apabila mereka sering bersama-sama dalam melakukan aktiviti harian misalnya menghadiri kuliah bersama-sama, pergi makan bersama- sama, membuat tugasan kelas bersama-sama dan sebagainya. Jika disebut sahaja mengenai cinta, maka akan sinonim diperkatakan dalam kalangan golongan muda. Jika dibandingkan percintaan zaman dahulu dan zaman kini terdapat perbezaan dari segi tujuannya. Hubungan percintaan kini mempunyai orientasi dan matlamat yang berbeza. Muliyati (2012) mengatakan bahawa hubungan percintaan pada zaman dahulu adalah salah satu cara untuk memilih pasangan hidup di mana ia melibatkan pengawasan ibu bapa. Matlamatnya adalah untuk berkahwin. Namun, pada masa kini ramai remaja mempunyai hubungan percintaan yang bertujuan untuk mengisi masa lapang, mengikuti trend di mana tujuan ini bukan untuk perkahwinan. Menurut Lestari (2015) hubungan percintaan hari ini lebih banyak tentang hubungan yang dianggap sebagai permainan. Tingkah laku semasa dan hubungan seks remaja seperti gaya hubungan percintaan mereka sangat berbeza daripada zaman remaja dahulu. Sujarwati, Yugistyowati dan Haryani (2014) menyatakan bahawa remaja sekarang lebih terbuka dan bebas melakukan apa sahaja untuk menunjukkan kesungguhan kepada pasangannya. Namun begitu, pelajar juga merupakan salah satu aset yang berharga kepada negara. Misi dan visi kerajaan adalah ingin melahirkan pelajar yang merupakan modal insan yang memiliki minda kelas pertama untuk menghadapi cabaran pembangunan ekonomi yang berlandaskan ilmu pengetahuan dan inovasi. Modal insan yang dibangunkan perlu mempunyai ciri-ciri yang berkeupayaan dalam pengetahuan dan kemahiran serta ciri-ciri peribadi yang unggul. Melalui matlamat tersebut maka transformasi pengajian tinggi dalam konteks menjadikan Malaysia sebagai asas kecemerlangan pengajian tinggi di peringkat antarabangsa kerana transformasi ini merupakan asas ke arah kegemilangan dan kelestarian pengajian tinggi menjangkau tahun 2020. Bidang akademik juga merupakan satu platform pembelajaran yang penting dalam sistem pendidikan negara. Tahap pencapaian di nilai melalui kecemerlangan pencapaian akademik. Namun, tahap kecemerlangan pencapaian tersebut bergantung kepada kebolehan individu menguruskan kehidupan mereka termasuk pengurusan aktiviti harian, pengurusan program yang mereka turut serta dan juga dalam masa yang sama pengurusan perasaan dan jiwa yang berkaitan dengan perhubungan percintaan. Hal ini kerana aktiviti dan cara hidup pelajar banyak mempengaruhi pencapaian akademik mereka. Tambahan lagi, hubungan percintaan ini sering dikaitkan dengan masalah gejala sosial dan secara tidak langsung telah menyebabkan pembelajaran akademik pelajar terganggu Perkara ini dapat dilihat daripada sumber Berita Harian (2018) apabila terdapat satu berita mengenai pelajar Tingkatan Empat yang mempunyai hubungan percintaan dengan seorang lelaki berusia 18 tahun telah ditangkap akibat daripada kes pembuangan bayi yang dilahirkan berdekatan dengan rumah remaja tersebut. Berdasarkan perbincangan latar belakang kajian ini dapat dikatakan bahawa hubungan percintaan dalam kalangan pelajar sedikit sebanyak memberi implikasi terhadap pencapaian 2
JURNAL WACANA SARJANA Volume 4(1) Januari 2020: 1-9; e-ISSN 2600-9501 akademik pelajar mengikut tujuan dan pengurusan perhubungan percintaan mereka. Oleh sebab itu, perkara ini perlu dikaji dan mencari jalan penyelesaian yang sewajarnya perlu dicadangkan. Kemampuan pelajar dalam menguruskan hubungan percintaan dan akademik sepatutnya perlulah selari dan dikawal dengan sebaiknya. Hal ini kerana pelajar perlu mempunyai tujuan yang jelas dan sedar akan peranan sebagai seorang pelajar dan tanggungjawab mereka terhadap diri, keluarga dan negara. Hubungan percintaan dan pencapaian akademik sesungguhnya meliputi aspek psikologi, tingkah laku, jasmani, emosi, rohani, intelektual, spiritual dan pencapaian akademik pelajar seperti mana yang diharapkan oleh keluarga, masyarakat dan negara. Jika dilihat pada kajian lepas, pelajar yang tidak dapat menguruskan antara percintaan dan pelajaran dikatakan akan membazirkan masa dan mempengaruhi penumpuan terhadap pelajaran dan akhirnya, boleh menyebabkan kemerosotan prestasi akademik mereka. Kenyataan ini disokong oleh kajian Surianti (2004) terhadap 90 orang mahasiswa dan mahasiswi berumur 19 hingga 23 tahun di Universiti Kebangsaan Malaysia yang mendapati hubungan cinta memberi kesan negatif terhadap prestasi akademik. Ini bermakna pelajar yang bercinta prestasi akademiknya menurun. Menurutnya lagi, pelajar yang terjebak dalam percintaan hilang tumpuan dan lalai. Ini boleh menggugat prestasi akademik mereka. Kajian Aida Adreena (2005) terhadap remaja di sekolah menengah juga mendapati murid yang bercinta telah merosot dengan ketara kerana mereka telah hilang fokus terhadap pelajaran masing-masing. Menurut Robiah (2006), percintaan terlalu awal akan mengganggu pelajaran dan membuat pelajar terlibat sukar mencapai kecemerlangan. Kajian Margaret Smith dalam Rohimuddin Nawawi (2008) menyatakan kemerosotan pencapaian akademik sebanyak 60 peratus mahasiswi yang bercinta, adalah disebabkan fikiran mereka dilanda cinta berahi dan seksual daripada memikirkan mata pelajaran. Apabila putus cinta, fikiran dan emosi akan terganggu dan ini menjejaskan prestasi akademik mereka. Oleh itu, pengkaji ingin mengkaji kesan percintaan dalam kalangan pelajar Universiti Kebangsaan Malaysia. 2. Sorotan Literatur Daniel Goleman (2002) mengemukakan cinta adalah salah satu daripada emosi yang berupa penerimaan, persahabatan, kepercayaan, kebaikan hati, rasa dekat, hormat dan kemesraan. Fadzilah dan Syaidatun (2008) pula mengatakan cinta merupakan pertalian kasih sayang merangkumi aspek spiritual, emosi, fizikal, intelektual dan sosial antara individu yang terlibat. Tambahnya lagi, cinta merupakan kemahuan, keasyikkan, tarikan, kerinduan dan keresahan yang wujud daripada keterikatan perasaan kepada seseorang. Ahmadi (2002) menyatakan bahawa cinta merupakan salah satu bentuk dari ketertarikan dua orang yang berbeza jantina iaitu antara lelaki dan perempuan. Manakala, menurut Wasikin (2004), hubungan cinta dikatakan merupakan satu hubungan antara dua orang yang berbeza jantina dan menjadi sebuah hubungan percintaan atas dasar perasaan cinta. Wasikin (2004) menambah depan mengatakan ketika menjalinkan hubungan percintaan adalah masa untuk mengenal secara mendalam tentang pasangan mereka. Walau bagaiamanapun, Khairul Ghazali (2009) mendefinisikan cinta sebagai satu kesedaran jiwa psikologi, emosi serta perasaan sepenuh hati dan luahan sentimental atau romantik daripada hati pencinta terhadap kekasihnya dengan sepenuh perasaan, asmara dan kegembiraan. Oleh itu, orang yang sedang dilamun cinta akan terlupa pada dunia lain kerana apa yang ada di dalam kesedaran dirinya hanya cinta kepada sesuatu yang menjadi idaman hatinya. 3
JURNAL WACANA SARJANA Volume 4(1) Januari 2020: 1-9; e-ISSN 2600-9501 2.1 Kesan Cinta Kajian lepas mendapati bahawa pelajar yang tidak pandai menguruskan antara percintaan dengan pelajaran dikatakan akan membazirkan masa dan mempengaruhi penumpuan terhadap pelajaran. Akibatnya, boleh menyebabkan kemerosotan prestasi akademik mereka. Kenyataan ini disokong oleh kajian Surianti (2004) terhadap 90 orang mahasiswa dan mahasiswi berumur 19 hingga 23 tahun di Univeristi Kebangsaan Malaysia yang mendapati cinta mempunyai hubungan yang negatif terhadap prestasi akademik. Ini bermakna remaja yang bercinta mempunyai prestasi akademik yang menurun. Menurutnya lagi, pelajar yang terjebak dalam percintaan hilang tumpuan dan lalai sehingga menggugat prestasi akademik mereka. Kajian Aida (2005) terhadap remaja di sekolah menengah juga mendapati murid yang bercinta telah merosot dengan ketara kerana mereka telah hilang fokus terhadap pelajaran. Manakala, menurut Robiah (2006), pelajar yang bercinta mudah terperangkap dalam percintaan yang tidak matang dan akhirnya menjadi penjenayah seks. Akibat yang lebih buruk tentang percintaan terlalu awal akan mengganggu pelajaran dan membuat pelajar terlibat sukar mencapai kecemerlangan dalam akademik. Kajian Margaret Smith dalam Rohimuddin Nawawi (2008) menyatakan kemerosotan pencapaian akademik sebanyak 60 peratus pelajar yang bercinta, adalah disebabkan fikiran mereka dilanda cinta berahi dan seksual daripada memikirkan mata pelajaran. Apabila putus cinta, fikiran dan emosi akan terganggu dan ini menjejaskan prestasi akademik mereka. Menurut kajian Jas Laile (2008) menyatakan percintaan menimbulkan konflik remaja dengan ibu bapa, ini kerana ibu bapa berpendapat bahawa pencapaian pendidikan menjamin pencapaian masa depan anak-anak. Ini mendorong sesetengah ibu bapa menetapkan matlamat yang terlalu tinggi, namun bagi remaja, harapan ibu bapa merupakan satu tekanan kepada mereka. Konflik ini dimanifestasikan dengan cara remaja menghabiskan masa bersama rakan sebaya di luar rumah. Dalam sesetengah kes, para remaja akan memperlihatkan satu pencapaian yang lemah sebagai penentangan emosi terhadap tekanan yang diberikan oleh ibu bapa mereka. Kajian Sufean dan Che Zainon (2002) terhadap remaja daripada keluarga tunggal, masalah yang paling ketara adalah masalah kasih sayang yang melibatkan teman wanita atau lelaki dan bimbang akan gagal dalam percintaan. Hasil temu bual Sufean dan Che Zainon dengan pelajar mendapati mereka yang bercinta menyumbang kemerosotan dalam pelajaran dan ada kaitan dengan keadaan keluarga seperti mangsa penceraian. Unit Perundangan Keluarga, Bahagian Undang-undang Keluarga, Jabatan Agama Islam Selangor (JAIS) melaporkan terdapat 5703 aduan pada tahun 2008 dan daerah Kelang menunjukkan kadar tertinggi (28%). Cinta merupakan perasaan abstrak yang suci namun realiti kini cinta sering dimanipulasi sehingga membawa kepada perkara buruk dan merosakkan. Menurut Greenfield et al. (1998) mengatakan manusia menggunakan terma cinta sebagai memenuhi kehendak nafsu sehingga sanggup memusnahkan hak orang lain seperti yang sering diakhbar antaranya cinta yang buta akhirnya membawa kepada kemusnahan seperti hubungan seks luar nikah, remaja hamil luar nikah dan ada yang sanggup membunuh diri dan orang lain hanya kerana cinta. Hal ini selari dengan laporan mantan Menteri Kesihatan terdahulu yang menyatakan purata remaja hamil anak luar nikah setiap tahun adalah kira-kira 4,500 kes (Sinar Harian, 2015) serta laporan seorang pelajar lelaki Politeknik Port Dickson yang telah membunuh bekas teman wanitannya di dalam kereta hanya kerana perasaan tidak puas hati kerana bekas teman wanitanya mempunyai teman lelaki baharu (Berita Utusan, 2018) Menurut Maslow (1970), cinta membantu individu mencapai tahap pencapaian diri iaitu tahap yang paling tinggi dalam perkembangan manusia. Sebaik-baik individu adalah 4
JURNAL WACANA SARJANA Volume 4(1) Januari 2020: 1-9; e-ISSN 2600-9501 mereka yang berupaya mencapai tahap pencapaian ini iaitu keperluannya untuk mendapatkan rasa cinta, rasa memiliki dan dimiliki, perlindungan dan keperluan-keperluan asas dipenuhi. Menurut Sari dan Galuh (2012), fenomena cinta ini dikatakan sebuah hubungan percintaan yang dianggap serius. Mereka seolah-olah seperti pasangan yang sudah bernikah, saling membantu antara satu sama lain, saling cinta mencintai, saling terikat, saling cemburu antara mereka jika ada seseorang yang cuba mendekati pasangan mereka. 3. Metodologi Kajian ini berbentuk kualitatif dengan menggunakan reka bentuk fenomenologi. Kajian ini dijalankan di Universiti Kebangsaan Malaysis. Persampelan adalah berkaitan dengan proses memilih sebilangan subjek daripada satu populasi untuk dijadikan sebagai informan kajian (Chua, 2006). Kajian tentang isu kesan percintaan ini melibatkan lima orang responden yang ditemu bual dengan menggunakan panduan soalan semi-struktur. Data telah dianalisis secara tematik yang melibatkan lima langkah seperti mana yang dicadangkan oleh Braun dan Clark (2006). Langkah tersebut adalah membiasakan diri dengan data, menghasilkan kod awal, mencari tema, mengkaji tema dan mentakrif dan menamakan semula tema. 4. Dapatan dan Perbincangan JADUAL 1. Demografi Responden Responden R1 R2 R3 R4 R5 Umur (Tahun) 23 23 24 21 20 Jantina L P P L P Fakulti FSSK FSSK FUU FST FEP Kolej Kediaman KKM KPZ KPZ KUO KAB Negeri Asal Kedah Kelantan Selangor Negeri Sembilan Negeri Sembilan Jadual 1 menunjukkan seramai lima responden di pilih secara bertujuan untuk terlibat dalam kajian ini. Responden terdiri daripada dua lelaki dan tiga perempuan yang berumur sekitar 20 sehingga 24 tahun. Majoriti responden terdiri daripada Fakulti Sains Sosial dan Kemanusiaan (FSSK), seorang daripada Fakulti Undang-Undang (FUU), seorang daripada Fakulti Sains Teknologi (FST) dan seorang daripada Fakulti Ekonomi dan Pengurusan (FEP). Responden terdiri daripada responden yang menetap di kolej iaitu majoriti responden daripada Kolej Pendeta Za'ba (KPZ), seorang daripada Kolej Keris Mas (KKM), seorang Kolej Ungku Omar (KUO) dan seorang daripada Kolej Aminuddin Baki (KAB). Responden turut melibatkan majoriti responden yang menetap di Negeri Sembilan, seorang menetap di Kedah, seorang menetap di Kelantan dan seorang daripada Selangor. Hasil kajian yang telah dijalankan mendapati terdapat empat kesan cinta yang mempengaruhi kehidupan dan aktiviti seharian responden. Antara kesannya adalah pengurusan masa yang tidak cekap, pengurusan emosi yang tidak profesional, pengurusan kewangan yang tidak terkawal dan kesan terhadap isu kepercayaan. Ia diringkaskan seperti rajah 1 berikut. 5
JURNAL WACANA SARJANA Volume 4(1) Januari 2020: 1-9; e-ISSN 2600-9501 RAJAH 1. Ringkasan Kesan Cinta dalam Kalangan Pelajar Universiti Kebangsaan Malaysia, Kampus Bangi 4.1 Pengurusan Masa yang tidak Cekap Melalui hasil temubual yang dijalankan, pengkaji mendapati majoriti responden mempunyai kesukaran dalam pengurusan masa mereka apabila sedang bercinta dan ketika mempunyai masalah bercinta. Menurut responden kedua (R2), ketika mengalami masalah responden akan membuat sesuatu perkara yang tidak memberi manfaat kepadanya dan menghabiskan masanya dengan sia-sia. "Selalunya akan tidur, main phone kira macam buat benda tak berguna lah buang masa macam tu jee. Kitakan tengah belajarkan, kalau tengah belajar tu jadi tak belajar sebab tengah fikirkan masalah gaduh tu." (Responden 2) Menurut responden keempat (R4) pula, kesan cinta ini pula menyebabkan aktivti sehariannya terganggu. "Sampai bestfriend kita biar, assignment tak buat, test tak study dan spend banyak masa dengan girlfriend je." (Responden 4) Pengkaji mendapati responden yang pernah bercinta ini akan mengalami masalah pengurusan masa kerana mereka akan menghabiskan masa lebih banyak memikirkan masalah percintaan yang dihadapi. Dalam masa yang sama apabila bercinta mereka akan menghabiskan masa dengan pasangan mereka tanpa memikirkan tugasan yang perlu dilakukan. Sebagai seorang mahasiswa di universiti, pengurusan masa amat penting kerana kebanyakan waktu mereka sering dipenuhi dengan aktiviti harian seperti menghadiri kuliah, perlu menyiapkan tugasan yang diterima daripada pensyarah tidak kira sama ada secara individu mahupun berkumpulan, perlu menguruskan program dan sebagainya. Perkara ini disokong kajian Surianti (2004) menyatakan bahawa terhadap 90 orang mahasiswa dan mahasiswi berumur 19 hingga 23 tahun di Univeristi Kebangsaan Malaysia yang sedang bercinta dan mempunyai hubungan yang negatif terhadap prestasi akademik. Ini bermakna remaja yang bercinta mempunyai prestasi akademik yang menurun. Menurutnya lagi, pelajar yang terjebak dalam percintaan sering hilang tumpuan dan lalai dalam pelajaran. Ini boleh menggugat prestasi akademik mereka. 6
JURNAL WACANA SARJANA Volume 4(1) Januari 2020: 1-9; e-ISSN 2600-9501 4.2 Pengurusan Emosi yang tidak Profesional Melalui hasil temubual yang dijalankan, pengkaji mendapati majoriti responden mengalami masalah dalam pengurusan emosi apabila jauh daripada keluarga dan timbul perasaan yang melampau tanpa kawalan seperti cemburu. Menurut responden kedua (R2), perasaan cemburu pasangan yang tidak terkawal menyebabkan pergaulan diri responden dengan rakan sekelas terganggu. Dalam masa yang sama responden mengalami masalah untuk menyiapkan tugasan mereka. "Tapi kalau dengan kawan tak boleh kawan lebih-lebih dengan kawan lelaki sebab cemburu camtu. Depan dia tak cakaplah dengan lelaki, kalau belakang dia cakap lah dengan lelaki." (Responden 2) "Haah, maybe sebab pakwe jealous dalam group tu ada lelaki lain. Tu yang menyebabkan assignment jadi hancur. Lepastu ada masalah bagi komitmen dengan group alasan ada hal padahal pergi dating. Masalah sefahaman dia orang yang bagi kesan kepada belajar dengan kawan" (Responden 2) Menurut responden kelima (R5) pula menyatakan bahawa apabila mempunyai masalah dalam percintaan emosinya mudah terganggu. Dalam masa yang sama kawalan emosi terhadap cemburu yang kurang terkawal menjadikan responden rasa mudah tercabar dan ingin melakukan sesuatu bagi memuaskan diri sendiri. "Yang buruk tu bila gaduh je memang cepat down terus camtukan, biasalah." (Responden 5) "Pernah and bagi kesan buruklah contoh bila dia rapat dengan kawan perempuan dia, classmate dia ke, memang Joyah tak suka. Dia buat Joyah rasa kenapa dia boleh buat Joyah tak boleh buat? So nanti Joyah akan buat macam apa yang dia buat sebab nak dia rasa and supaya dia faham apa yang Joyah rasa." (Responden 5) Pengkaji mendapati responden yang pernah bercinta dan sedang bercinta mengalami masalah dalam pengurusan emosi apabila mudah berasa cemburu sehingga mengakibatkan pasangan mengalami masalah dalam menguruskan rutin harian dan pasangan mereka. Pengurusan emosi juga merupakan salah satu aspek penting ketika belajar di universiti. Pengurusan emosi ini membantu mahasiswa dalam membuat keputusan seharian mereka serta mengawal aktiviti harian mereka. Seperti kajian Robiah (2006), pelajar yang bercinta mudah terperangkap dala percintaan yang tidak matang. 4.3 Selain daripada itu, pengkaji mendapati terdapat responden yang membelanjakan kewangan secara berlebihan apabila mereka bercinta. Hal ini adalah kerana mereka membelanjakan kewangan mereka kepada pasangan dalam melakukan aktiviti harian bersama-sama. Pengurusan Kewangan yang tidak Terkawal Responden pertama (R1) ada menyatakan apabila keluar bersama secara kerap pasangan menyebabkan wang dibelanjakan kepada pasangannya sehingga sukar mengurus kewangan diri. "Keburukan dia tu banyak, dari segi kewangan, maknanya macam dia ajak keluar ui berat nanang." (Responden 1) 7
JURNAL WACANA SARJANA Volume 4(1) Januari 2020: 1-9; e-ISSN 2600-9501 Manakala, menurut responden kedua (R2) pula menyatakan bahawa keluar bersama pasangan akan membazirkan duit apabila melakukan aktiviti bersama seperti keluar malam, menonton wayang, membeli belah dan bercuti bersama. "Cuma tulah akan selalu keluarlah kalau dengan dia, makan kat luar, tulah bazir dia. Lepastu selalu juga tengok wayang la, shopping sama-sama, gi cuti sana sini..." (Responden 2) Pengkaji mendapati bahawa responden mempunyai masalah pengurusan kewangan apabila membelanjakan wang mereka kepada pasangan mereka serta dan membelanjakan wang mereka ketika melakukan aktiviti bersama secara berlebihan sehingga menyebabkan pembaziran. Perkara ini disokong oleh Surianti (2004) yang menyatakan bahawa pelajar tidak pandai dalam menguruskan kewangan dalam kehidupan seharian mereka hingga kesan terhadap kehidupan mereka. Oleh itu, pelajar perlu bijak dalam menguruskan kewangan mereka dan mengawal diri daripada sifat boros dalam berbelanja. Namun begitu, jika tidak mengawal pengurusan kewangan dengan baik, pelajar berkemungkinan akan mengalami masalah dalam kehidupan mereka di kampus. 4.4 Menghadapi Isu Kepercayaan Melihat hasil temu bual secara bertulis mendapati bahawa percintaan ini memberi kesan terhadap isu kepercayaan responden. Menurut responden ketiga (R3) menyatakan bahawa apabila putus hubungan percintaan, hal ini menyebabkan responden mempunyai masalah untuk mempercayai seseorang. "Tapi bila clash aku jadi trauma dan susah nak percaya orang dan cinta tu susah." (Responden 3) Menurut responden kelima (R5) pula apabila menghadapi masalah dalam percintaan telah menyebabkan diri responden mempunyai isu kepercayaan kerana memikirkan sesuatu yang melibatkan kepercayaan terhadap pasangan. "Jangan mudah percaya orang sangat, kena berhati-hati, tak boleh nak saying sepenuhnya juga kecuali kalau dah sah lain la." (Responden 5) Oleh itu, pengkaji mendapati bahawa percintaan telah memberi kesan terhadap isu kepercayaan serta mempunyai masalah dalam mempercayai seseorang apabila putus daripada cinta. Dapatan kajian ini selari dengan Galuh (2012) menyatakan fenomena bercinta ini dikatakan sebuah hubungan percintaan yang dianggap serius. Mereka seolah-olah seperti pasangan yang sudah bernikah, saling membantu antara satu sama lain, saling cinta mencintai, saling terikat, saling cemburu antara mereka jika ada seseorang yang cuba mendekati pasangan mereka sehingga menyebabkan kepada masalah kepercayaan dalam hubungan mereka. 5. Rumusan dan Cadangan Berdasarkan hasil daripada kajian ini, pengkaji mendapati cinta dalam kalangan pelajar Universiti Kebangsaan Malaysia ini telah memberi kesan terhadap pengurusan masa pelajar dalam melakukan aktiviti harian. Pada masa yang sama, cinta ini juga telah memberi kesan terhadap pengurusan emosi pelajar seperti cemburu dan terlalu memikirkan masalah percintaan daripada masa yang sama memberi kesan terhadap tugasan. Responden juga mengalami masalah dari segi kewangan apabila wang mereka dibelanjakan secara berlebihan 8
JURNAL WACANA SARJANA Volume 4(1) Januari 2020: 1-9; e-ISSN 2600-9501 dengan pasangan apabila mereka melakukan aktiviti bersama. Seterusnya, responden sukar untuk mempercayai seseorang terutama apabila selepas putus cinta. Hasil daripada kajian ini, pengkaji mendapati bahawa responden perlu mempelajari cara pengurusan masa yang lebih cekap agar dapat mengelakkan diri daripada membazir masa dengan aktiviti yang tidak memberi manfaat sehingga menyebabkan masalah pembelajaran mereka terganggu. Pada masa yang sama pengkaji mendapati bahawa responden yang sedang bercinta perlu mengawal emosi mereka semasa bercinta. Hal ini adalah kerana mereka perlu memastikan bahawa mereka tidak mengalami masalah yang boleh menyebabkan mereka tidak dapat mengawal emosi hingga menjejaskan kefungsian sosial mereka. Di samping itu, pengkaji mencadangkan agar responden perlu pandai dalam mengurus kewangan agar dapat mengelakkan daripada pembaziran sebaliknya wang tersebut boleh di simpan untuk digunakan kegunaan masa hadapan dan dibelanjakan kepada perkara yang bermanfaat sahaja. Kajian ini diharapkan dapat memberi manfaat kepada pelajar yang menjalinkan hubungan percintaan sedar akan peranan mereka sebagai seorang pelajar dan menjadi seorang insan yang berguna kepada diri, keluarga, masyarakat dan negara. Tambahan lagi, kajian ini diharapkan agar dapat membantu ibu bapa supaya mengambil berat tentang keperluan anak- anak mereka. Akhir sekali, kajian ini diharapkan agar pihak universiti turut mengambil cakna dalam membantu fakulti mengesan pelajar yang mempunyai masalah dalam hubungan percintaan agar dapat membantu pelajar supaya berfikiran rasional dalam membuat sebarang keputusan dan juga agar dapat membantu universiti melahirkan pelajar yang cemerlang dalam akademik dan sahsiah. Rujukan Abraham, H. M. (1970). Motivational Personality. New York: Harper & Row. Ahmad, N. A.M. (2002). Memadu Cinta di Taman Islam. Indonesia: Pustaka Indonesia. Aida, A.S. (2005). Hubungan Cinta Dalam Kalangan Remaja: Satu Tinjauan Kes Sekolah Menengah Kebangsaan Sultan Abd Aziz Shah Kajang.Tesis: Universiti Malaya. Fadzilah, K. & Syaidatun, N. (2008). Psikologi Cinta. Kuala Lumpur: PTS Millennia Sdn. Bhd. Jas, L. S. (2008). Psikologi Kanak-kanak dan Remaja. Selangor: Arah Publications. Khairul, G. (2009). Berdialog dengan Allah di keheningan Malam. Kuala Lumpur: Mustread Sdn. Bhd. Robiah, K. H. (2006). Kenapa Perlu Bercinta. Kuala Lumpur: PTS Millennia Sdn. Bhd. Rohimuddin, N. (2008). Cinta di Ambang Perkahwinan. Selangor: Penerbitan Dar Hakamah. Sufean, H. & Che, Z.O. (2002). Masalah Remaja daripada Keluarga Ibu Tunggal, Siri Laporan Kajian Masyarakat. Shah Alam: Karisma Publications Sdn Bhd. Surianti, A.K. (2004). Sikap remaja terhadap cinta dan hubungannya dengan prestasi akademik. Latihan Ilmiah, Universiti Kebangsaan Malaysia. 9